Адам Тамашавіч Скірмунт

Адам Скірмунт (каля 1790 — 9 лістапада 1842) — дзяржаўны дзеяч.

 Біяграфія 
Паходзіў са шляхецкага роду Скірмунтаў. Нарадзіўся ў сям’і Тамаша Скірмунта, харунжага пінскага. У 1793 г. у маёнтку Сяляцічы на Піншчыне быў хрышчаны святаром Фамой Рабановічам ва ўніяцтва. А ў 1799 г. манахам францысканцам Пятром Твароўскім у пінскім касцёле хрышчаны ў каталіцтва. Меў брата Аляксандра, маршалка павятовай шляхты.

міні|злева|Царква Раства Багародзіцы ў Вяляцічах
Выпускнік Віленскага ўніверсітэта, «кандыдат філасофіі» (1811). Маршалак шляхты Пінскага павета ў 1814—1817 і 1835—1838 гадах. У 1820 г. з братам Аляксандрам падзяліў бацькаўскі маёнтак у Плотніцы, уладальнік маёнткаў Вяляцічы і інш. Заснавальнік Свята-Раства-Багародзіцкай царквы ў Вяляцічах.

 Сям’я 
У шлюбе з Ганнай з Ордаў (пам. 12.05.1891) меў дзяцей:
 Баляслаў (10.09.1818 — 27.02.1857), пінскі павятовы маршалак, уладальнік часткі маёнтка ў Плотніцы і Вяляцічах; ж. — Караліна Аляксандраўна Скірмунт (1824—1916). Пахаваны на старых могілках у ПінскуZabytkowe cmentarze w Pińsku — zdjęcia nagrobków i lista pochowanych.
 Генрых (нар. 1819 — 07.02.1893), уладальнік часткі маёнтка ў Плотніцы і Вяляцічах. У шлюбе з Вандай са Стравінскіх (каля 1830—1904), дачкой Адама Стравінскага, суддзі Слонімскага паветаO rodzinie Strawińskich, Niewierasów i Gejnów wg Małgorzaty.

31 студзеня 1844 года Ганна пабралася другім шлюбам з Юзафам Кужанецкім. Пахаваная на старых могілках у Пінску.

 Літаратура